วิธีทดสอบคุณภาพผ้ากันสะเก็ดไฟ - ข่าวอุตสาหกรรม
ชุด ดับ เพลิง ใน อาคาร
ถุงมือ safety
ผ้ากันสะเก็ดไฟประกอบไปด้วยชั้นวัสดุป้องกันที่มีความยืดหยุ่น ทำจากเวอร์มิคูไลท์และวัสดุไฟบรัสสังเคราะห์ที่ทนต่อความร้อน ก่อนอื่นเรามาดูความแตกต่างระหว่างผ้ากันไฟกับผ้ากันความร้อนจากการเชื่อมกันก่อนเลย
ผ้ากันไฟออกแบบมาเพื่อต้านประกายไฟ กากแร่ และโลหะหลอมละลายต่าง ๆ ที่กระเด็นออกมาจากจุดเชื่อม ผ้านี้สามารถใช้ในแนวตั้ง หรือแนวนอนก็ได้ ซึ่งขึ้นอยู่กับขนาดความกว้างของงาน นอกจากนี้ผ้ากันสะเก็ดไฟแบบนี้ยังทำหน้าที่หุ้มฉนวนกันความร้อนจากชิ้นส่วนที่ต่อจากจุดเชื่อมได้ด้วย
ผ้ากันความร้อนจากการเชื่อมใช้จับผลิตภัณฑ์โดยตรง ผ้าประเภทนี้มีจุดประสงค์เพื่อลดอุณหภูมิของอุปกรณ์เชื่อมอย่างรวดเร็ว หรือช่วยให้อุณหภูมิตรงบริเวณนั้นค่อย ๆ ลดลง เพื่อเสริมประสิทธิภาพให้กับงานเชื่อม
วิธีต่อไปนี้เป็นวิธีตรวจสอบคุณภาพของผ้ากันสะเก็ดไฟ
ผ้ากันสะเก็ดไฟเคลือบด้วยไฟเบอร์กลาส (Fiber glass) ตอบโจทย์ความต้องการของช่างเชื่อมได้ดี อย่างไรก็ตามสารเคลือบที่มีราคาถูกมักมีคุณภาพต่ำ เพราะฉะนั้นคุณจึงควรเลือกไฟเบอร์กลาสที่เคลือบด้วยซิลิโคน ซึ่งมีฤทธิ์ต้านไฟได้อย่างมีประสิทธิภาพ
ผ้ากันสะเก็ดไฟที่ไม่มีการรับรองถือเป็นความเสี่ยง กันไว้ก่อนดีกว่าแก้ โดยเฉพาะหากคุณต้องการป้องกันวัสดุจากรอยขีดข่วน กากแร่ และประกายไฟ ผ้ากันสะเก็ดไฟที่ได้รับการรับรองจาก FM จะมีประสิทธิภาพในการป้องกันความร้อนได้ดีกว่า นอกจากนี้ยังมีห้องทดลองและองค์กรอีกหลายแห่งที่ทำการตรวจสอบและรองรับมาตรฐานของผลิตภัณฑ์ผ้ากันสะเก็ดไฟ คุณจึงควรตรวจสอบข้อดีก่อนการเลือกซื้อ
การเลือกผ้ากันสะเก็ดไฟขึ้นอยู่กับหลายปัจจัย เช่น
ประเภทและระดับของความอันตรายจากไฟที่ต้องการป้องกัน
ระยะความใกล้กับแหล่งกำเนิดประกายไฟ และ
จำนวนชิ้นส่วนหรือวัสดุที่ต้องป้องกัน
สิ่งที่ไม่ควรเกิดขึ้นเป็นอันขาดคือ การที่ผ้ากันสะเก็ดไฟติดไฟในระหว่างใช้งาน ดังนั้นคุณสามารถทดสอบคุณภาพของผ้าได้ด้วยการนำผ้าไปจุดไฟ แล้วดูว่ามันติดไฟหรือไม่ เพราะผ้ากันสะเก็ดไฟที่มีคุณภาพไม่ควรติดไฟ ไหม้ หรือโดนเผาจนกรอบ เมื่อสัมผัสกับไฟ
ลองตัดผ้าให้เกิดรอยแหว่ง แล้วดึงผ้าบริเวณนั้นเพื่อดูว่าผ้าจะขาดหรือไม่ วิธีนี้ช่วยตรวจความแข็งแรงของผ้ากันสะเก็ดไฟ
ผ้ากันสะเก็ดไฟต้องผ่านการทดสอบเสมอ เพื่อให้แน่ใจว่าสามารถนำไปใช้งานได้อย่างมีประสิทธิภาพในงานทุกประเภท
การรับรองจากบุคคลที่สามถือเป็นการบ่งบอกถึงคุณภาพของผ้ากันสะเก็ดไฟรุ่นนั้น ๆ ได้ดี เพราะเป็นการพิสูจน์ว่าผู้ใช้จริงพึงพอใจกับผลิตภัณฑ์นั้น
โดยสรุปแล้วการเตรียมอุปกรณ์เซฟตี้เป็นมาตรการการรักษาความปลอดภัยที่สำคัญและผ้ากันสะเก็ดไฟก็เป็นอุปกรณ์ที่สำคัญมากอย่างหนึ่งที่ช่วยป้องกันไฟ สร้างความปลอดภัยให้กับคนงาน และป้องกันทรัพย์สินในบริษัทของคุณ
https://en.wikipedia.org/wiki/Welding_blanket
http://nischesolutions.com/blog/testing-welding-blankets-amazing-facts
https://texfire.net/blog/en/welding-protection-thermal-blanket-or-fire-blanket
15-crosstexthailand_com-Nunt
By : Blog writer Tags: Aluminized suit Fiber glass fire fighting suit ชุด ดับ เพลิง ใน อาคาร ชุดกันไฟ ชุดดับเพลิง ชุดอลูมิไนซ์ ชุดเซฟตี้ ถุงมือ safety ถุงมือกันความร้อน ผ้ากันสะเก็ดไฟ รองเท้าดับเพลิง ร้าน ขาย อุปกรณ์ เซฟตี้ หุ้มฉนวนกันความร้อน อุปกรณ์เซฟตี้